Vreugde!! | Die Lewegewer
#KIND VAN GOD, #LEWE, #LIEFDE, #VREUGDE, #WAARHEID
21 Jul 2007 Thomas	1 Kommentaar
Ek het vandag gesit en wonder oor "vreugde". Wat is vreugde?
Het jy al ooit gesien wat die krag is van vreugde? Het jy al gedink oor die inpak van vreugde in jou lewe?
Daar is 'n energie, 'n krag in vreugde wat jou oplig, 'n lewensblyheid wat jou motiveer en jou inspireer in so 'n mate dat dit jou amper aandryf. Jy voel lig en opgewonde, gereed om enige iets aan te pak. Daaglikse take word vinnige en maklik sonder moeite af gehandel. Jy het 'n lus vir die lewe en alles om jou is wonderlik. Jy is meer oplettend en sien meer dinge om jou; Die blou lug is helderder, die plante groener, die mense vriendeliker en die lewe lekkerder…
Ja, vreugde is so kragtig en so wonderlik, jy kan dit tog nie weggee en niks oor hê nie, in teendeel ek dink as 'n mens vreugde uitdeel dan word dit net meer en meer.
Maar hoekom verloor mens dit so maklik?
Hoekom is daar tye wat jy toelaat dat dinge, situasies en gebeure jou vreugde steel?
Hoekom is dit dan so moeilik om dit weer terug te kry?
Jy moet eerstens leer om jou vertroosting in die Here te vind, daar vind jy dan vreugde wat soos vrugte hang aan die bome in Sy tuin.
In elke vrug is daar saad, ook in die vrug van vreugde. Jy kan die vreugde geniet, maar moet dan ook die saad daarvan in jou eie tuin gaan plant, die tuin van jou hart.
Previous PostEk rus jou toe…Next PostWat is jou Erfenis
One thought on "Vreugde!!"
24 Jul 2007 om 15:14
Sjoe, ja!! Wanneer my vreugde gesteel word, is wanneer ek besef sjoe, nou is ek op my gelukkigste en dinge kan nie beter nie. Die volgende dag voel ek mismoedig en afgetakel. Die duiwel het darem maar 'n snaakse manier om 'n mens onder te kry. Dit hang van jouself af om die Here te vertrou sodat 'n mens oor hierdie af en lamsakkige oomblike kan kom.